wannaphong/clean_thaiwikipedia huggingface dataset:
# ปลากระเบนชายธง (สกุล)
ปลากระเบนชายธง หรือ ปลากระเบนธง  เป็นสกุลของปลากระเบนจำพวกหนึ่ง ใช้ชื่อสกุลว่า Pastinachus (เป็นภาษาละตินหมายถึง "ปลากระเบน" หรือ "ปลากระเบนธง") ในวงศ์ปลากระเบนธง (Dasyatidae)

มีรูปร่างโดยรวมคือ มีลำตัวที่เป็นทรงคล้ายสามเหลี่ยมหน้าจั่วคล้ายชายธงจึงทำให้เป็นที่มาของชื่อ กลางหลังมีเกล็ดชิ้นใหญ่คล้ายไข่มุกและมีส่วนที่เป็นเกล็ดรูปฟันขนาดเล็กปกคลุมผิวหนังส่วนบน บนฐานปากมีตุ่มเนื้อ 5 ตุ่ม ตรงกลาง 3 ด้านข้างอย่างละหนึ่งเหมือนกัน มีส่วนหางที่อวบอ้วน มีเงี่ยงที่กลางหางอยู่เลยกว่าตำแหน่งของปลากระเบนสกุลอื่น ๆ ที่มีเงี่ยงกันที่อยู่บริเวณโคนหาง  ที่สำคัญ คือ แผ่นหนังที่เห็นได้ชัดเจนที่ปลายหาง หางมีความยาวกว่าปลากระเบนชนิดอื่น ๆ 
left|thumb|ส่วนหัว

ปัจจุบันพบทั้งสิ้น 5 ชนิด ได้แก่
Pastinachus atrus (Macleay, 1883)
  Pastinachus gracilicaudus Last & Manjaji-Matsumoto, 2010
 Pastinachus sephen  (Forsskål, 1775) 
  Pastinachus solocirostris Last, Manjaji & Yearsley, 2005
  Pastinachus stellurostris Last, Firmi & Naylor, 2010

โดยใน 5 ชนิดนี้ มีมากถึง 4 ชนิดที่พบได้ในภูมิภาคเอเชียตะวันออกเฉียงใต้ โดยชนิด P. sephen ที่เดิมเคยมีอยู่เพียงชนิดเดียว และใช้เป็นชนิดต้นแบบพบในแถบทะเลแดงและอาระเบียหน้า 102-120, กระเบนน้ำจืดแห่งชาติ. "Wild Ambition" โดย กิตติพงษ์ จารุธาณินทร์, ชวลิต วิทยานนท์. นิตยสาร Aquarium Biz ปีที่ 4 ฉบับที่ 51: กันยายน 2014

จัดเป็นปลากระเบนขนาดใหญ่จำพวกหนึ่ง โดยสามารถโตเต็มที่ได้ถึงเกือบ 2 เมตร น้ำหนักกว่า  18 กิโลกรัม โดยเป็นปลาที่อาศัยอยู่บริเวณชายฝั่งทะเลตั้งแต่ทวีปแอฟริกาตะวันออก, ตะวันออกกลาง จนถึงเอเชียตะวันออกเฉียงใต้ และสามารถที่จะปรับตัวให้อยู่ในน้ำกร่อยหรือน้ำจืดสนิทได้
# เจ้าหญิงแห่งอัสตูเรียส
เจ้าหญิงแห่งอัสตูเรียส (,) เป็นพระอิสริยยศของพระราชวงศ์สเปน สำหรับพระชายาในเจ้าชายแห่งอัสตูเรียส รัชทายาทแห่งราชบัลลังก์สเปน

พระอิสริยยศ เจ้าหญิงแห่งอัสตูเรียส ได้มีการสถาปนาขึ้นเมื่อปี ค.ศ. 1388 สำหรับพระชายาในเจ้าชายเอนรีเกแห่งแคสตีล คือ เจ้าหญิงแคเทอรินแห่งแลงแคสเตอร์ โดยนำพระอิสริยยศ เจ้าชายและเจ้าหญิงแห่งเวลส์ ของราชสำนักอังกฤษมาเป็นแบบอย่าง พระอิสริยยศ เจ้าชายแห่งอัสตูเรียส จึงเป็นตำแหน่งสำหรับผู้สืบทอดราชบัลลังก์แคสตีลอย่างเป็นทางการ ส่วน เจ้าหญิงแห่งอัสตูเรียส คือตำแหน่งพระชายาในเจ้าชายแห่งอัสตูเรียส 

แต่ในชั้นหลังได้มีการเปลี่ยนแปลงให้ฝ่ายใน (สตรี) เข้ามาดำรงตำแหน่งรัชทายาทได้ อันเป็นผลมาจากการเปลี่ยนแปลงกฎในรัฐธรรมนูญ พ.ศ. 2521 หลังการสละราชสมบัติของสมเด็จพระราชาธิบดีควน การ์โลสที่ 1 จึงได้มีการแต่งตั้งสตรีเป็นรัชทายาท คือ เจ้าหญิงเลโอนอร์ ถือเป็น เจ้าหญิงแห่งอัสตูเรียส พระองค์แรกที่เป็นรัชทายาทในการสืบราชบัลลังก์http://www.casareal.es/ES/FamiliaReal/PrincesaLeonor/Paginas/subhome.aspx Spanish monarchy website

 รายพระนาม 
 พระฉายาลักษณ์ พระนาม สกุลเดิม ดำรงตำแหน่ง สิ้นสุดตำแหน่ง พระสวามี80px แคทรินแห่งแลงคัสเตอร์(1373-1481)  ราชวงศ์แลงแคสเตอร์  17 กันยายน ค.ศ. 1388  9 ตุลาคม ค.ศ. 1390ขึ้นเป็นพระราชินี  เจ้าชายเอนรีเก  บลังกาที่ 2 แห่งนาวาร์(1424-1530)  ราชวงศ์ตรัสตามารา  16 ตุลาคม ค.ศ. 1440  2 ธันวาคม ค.ศ. 1453ทรงหย่า  เจ้าชายเอนรีเก80px อาร์ชดัชเชสมาร์กาเรตแห่งออสเตรีย(1480-1503)  ราชวงศ์ฮับส์บูร์ก  3 เมษายน ค.ศ. 1497  4 ตุลาคม ค.ศ. 1497พระสวามีสวรรคต  เจ้าชายควน80px มานูเอลา เจ้าหญิงแห่งโปรตุเกส(1527-1545)  ราชวงศ์อาวิช  15 พฤศจิกายน ค.ศ. 1543  12 สิงหาคม ค.ศ. 1545สิ้นพระชนม์  เจ้าชายเฟลีเป80px แมรีที่ 1 แห่งอังกฤษ(1516-1558)  ราชวงศ์ทิวดอร์  25 กรกฎาคม ค.ศ. 1554   16 มกราคม ค.ศ. 1556ขึ้นเป็นพระราชินี80px เอลีซาแบ็ตแห่งฝรั่งเศส(1602-1644)  ราชวงศ์บูร์บง  25 พฤศจิกายน ค.ศ. 1615  31 มีนาคม ค.ศ. 1621ขึ้นเป็นพระราชินี  เจ้าชายเฟลีเป80px หลุยส์ เอลีซาแบ็ตแห่งออร์เลอ็อง(1709-1742)  ราชวงศ์ออร์เลอ็อง  20 มกราคม ค.ศ. 1722  16 มิถุนายน ค.ศ. 1742ขึ้นเป็นพระราชินี  เจ้าชายลุยส์80px อินฟันตาบาร์บาราแห่งโปรตุเกส(1711-1758)  ราชวงศ์บรากังซา  20 มกราคม ค.ศ. 1729  9 กรกฎาคม ค.ศ. 1746ขึ้นเป็นพระราชินี  เจ้าชายเฟร์นันโด80px มารีอา ลุยซาแห่งปาร์มา(1751-1819)  ราชวงศ์บูร์บง-ปาร์มา  4 กันยายน ค.ศ. 1765  14 ธันวาคม ค.ศ. 1788ขึ้นเป็นพระราชินี  เจ้าชายการ์โลส80px มารีอา อันโตนีอาแห่งเนเปิลส์และซิซิลี(1784-1806)  ราชวงศ์บูร์บง  4 ตุลาคม ค.ศ. 1782  21 พฤษภาคม ค.ศ. 1806สิ้นพระชนม์  เจ้าชายเฟร์นันโด80px มารีอา เด ลัส เมร์เซเดสแห่งเนเปิลส์และซิซิลีทั้งสอง(1910-2000)  ราชวงศ์บูร์บง-ซิซิลีทั้งสอง  12 ตุลาคม ค.ศ. 1935  1 เมษายน ค.ศ. 1993ดำรงพระยศเป็น "เคาน์เตสแห่งบาร์เซโลนา"  อินฟันเตควน80px โซเฟียแห่งกรีซและเดนมาร์ก(1938-)  ราชวงศ์กลึคส์บวร์ค  14 พฤษภาคม ค.ศ. 1962  22 พฤศจิกายน ค.ศ. 1975ขึ้นเป็นพระราชินี  อินฟันเตควน การ์โลส80px เลตีเซีย ออร์ติซ โรกาโซลาโน(1972-)  สกุลออร์ติซ  22 พฤษภาคม ค.ศ. 2004  19 มิถุนายน ค.ศ. 2014ขึ้นเป็นพระราชินี  เจ้าชายเฟลีเป

 หมายเหตุ ตัวเอียงคือมีพระสวามีมิได้ดำรงอิสริยยศ "เจ้าชายแห่งอัสตูเรียส" แต่พระสวามีมีพระอิสริยยศเป็น "เคานต์แห่งบาร์เซโลนา"
# มะเร็งผิวหนังในม้า
มะเร็งผิวหนัง หรือ เนื้องอก เป็นชนิดของมะเร็งที่พบบ่อยที่สุดในการตรวจม้า ที่ประมาณร้อยละ 45 Beuchner-Maxwell, Skin tumors., pg. 692. ถึง 80 ของโรคมะเร็งที่ได้รับการตรวจทั้งหมด ซาร์คอยด์เป็นชนิดของโรคผิวหนังที่พบมากที่สุดและเป็นชนิดที่พบมากที่สุดของโรคมะเร็งโดยรวมในม้า ส่วนมะเร็งผิวหนังสะแควมัสเซลล์คาร์ซิโนมา เป็นมะเร็งผิวหนังชนิดที่สองที่พบโดยส่วนใหญ่ และตามด้วยชนิดเมลาโนมา ซึ่งมะเร็งผิวหนังสะแควมัสเซลล์คาร์ซิโนมาและเมลาโนมามักจะเกิดขึ้นในม้าที่มีอายุมากกว่า 9 ปี ในขณะที่ชนิดซาร์คอยด์โดยทั่วไปจะมีในม้าอายุ 3 ถึง 9 ปี การตัดเนื้อออกตรวจเป็นทางเลือกที่ใช้มากที่สุดในการตรวจมะเร็งผิวหนังในม้า แต่มีข้อห้ามสำหรับกรณีของชนิดซาร์คอยด์Knottenbelt and McGarry, Sarcoids., pg. 400. ทั้งนี้การวินิจฉัยและการรักษาโรคจะมีประสิทธิภาพแตกต่างกันไป ขึ้นอยู่กับชนิดของโรคมะเร็ง, ระดับของการทำลายเนื้อเยื่อเฉพาะที่, หลักฐานของการแพร่กระจายไปยังอวัยวะอื่น (การแพร่กระจายของเซลล์มะเร็ง) และตำแหน่งของเนื้องอก ซึ่งไม่ใช่การแพร่กระจายของโรคมะเร็งทั้งหมด และบางส่วนสามารถรักษาให้หายหรือลดลงโดยการผ่าตัดเนื้อเยื่อมะเร็ง หรือผ่านการใช้ยาเคมีบำบัด

 ซาร์คอยด์ 
thumb|right|250px|ส่วนแอบแฝง (บริเวณที่ไม่มีขนด้านซ้าย) และเป็นก้อนกลม (ก้อนกลมขนาดใหญ่ด้านขวา) ซึ่งเป็นรูปแบบซาร์คอยด์ที่เกิดขึ้นกับม้า

ซาร์คอยด์ถือเป็นร้อยละ 39.9 ของมะเร็งทั้งหมดที่พบมากที่สุดสำหรับการวินิจฉัยม้าValentine,  Neoplasia, pg. 147.
# มารวิทยา
มารวิทยา หรือ ปิศาจวิทยา  คือ การศึกษาเกี่ยวกับปิศาจหรือความเชื่อเกี่ยวกับปิศาจ"Demonology" at Dictionary.com Unabridged, (v 1.1) Random House, Inc.. Retrieved January 29, 2007. เป็นสาขาหนึ่งของศาสนศาสตร์ที่ศึกษาเกี่ยวกับสิ่งมีชีวิตเหนือธรรมชาติที่ไม่ใช่เทวดา"Demon" from Funk & Wagnalls New Encyclopedia, © 2006 World Almanac Education Group, retrieved from history.com มีเนื้อหาว่าด้วยสิ่งมีชีวิตฝ่ายดีที่ไม่เป็นที่เคารพบูชาหรือแม้เป็นที่เคารพบูชาแต่ก็มีสถานะด้อยกว่าเทวดา กับทั้งสิ่งมีชีวิตฝ่ายร้ายทุกประเภท ทั้งนี้ ในศาสนศาสตร์ตะวันตกหลังสมัยโฮเมอร์เป็นต้นมานั้น คำว่า "ปิศาจ" หมายถึงแต่ สิ่งมีชีวิตฝ่ายดีvan der Toorn, Becking, van der Horst (1999), Dictionary of Deities and Demons in The Bible, Second Extensively Revised Edition, Entry: Demon, pp. 235-240, William B. Eerdmans Publishing Company, ISBN 0-8028-2491-9 แต่ในปัจจุบันมักหมายถึง สิ่งมีชีวิตฝ่ายร้าย

ปิศาจนั้น ถ้านับว่าเป็นภูตแล้ว อาจจัดเข้าจำพวกหนึ่งจำพวกใดในสองจำพวกตามที่ลัทธิวิญญาณนิยมดั้งเดิมยึดถือกันก็ได้Animism at The Catholic Encyclopedia กล่าวคือ จะจัดปิศาจเป็นมนุษย์จำพวกหนึ่ง หรือเป็นอมนุษย์ วิญญาณที่แยกจากกายได้ หรือภูตไร้ร่างแต่ไม่สิงสู่ร่างใด ๆ จำพวกหนึ่งก็ได้ โดยปีศาจวิทยาถือเป็นการค้นคว้าอย่างลับๆโดยไม่เป็นที่กล่าวถึงกันในศาสตร์ทั่วๆไป
# การก่อการกำเริบในเยอรมนีตะวันออก ค.ศ. 1953
การก่อการกำเริบในเยอรมนีตะวันออก ค.ศ. 1953  เริ่มต้นด้วยการนัดหยุดงานโดยคนงานก่อสร้างชาวเบอร์ลินตะวันออกเมื่อวันที่ 16 มิถุนายน ค.ศ. 1953 ก่อนเปลี่ยนเป็นการก่อการกำเริบอย่างกว้างขวางต่อรัฐบาลสาธารณรัฐประชาธิปไตยเยอรมันในวันรุ่งขึ้น ในประเทศเยอรมนี เหตุการณ์ดังกล่าวมักเรียก การก่อการกำเริบของประชาชนในเยอรมนีตะวันออก เพื่อเป็นการรำลึก วันที่ 17 มิถุนายนเคยเป็นวันหยุดราชการในเยอรมนีตะวันตกกระทั่งรวมชาติ

การก่อการกำเริบในเบอร์ลินตะวันตกถูกรถถังแห่งกลุ่มกำลังโซเวียตในเยอรมนีและโฟล์คสโปลีไซปราบปรามอย่างรุนแรง แม้จะมีทหารโซเวียตเข้าแทรกแซง ที่คลื่นการนัดหยุดงานและการประท้วงก็ไม่อาจกลับสู่การควบคุมได้โดยง่าย แม้หลังวันที่ 17 มิถุนายน มีการเดินขบวนในเมืองและหมู่บ้านกว่า 500 แห่ง
# วงศ์กระถินทุ่ง
วงศ์กระถินทุ่ง หรือ Xyridaceae เป็นวงศ์ของพืชมีดอก ระบบ APG และ APG II มีวงศ์นี้อยู่ และจัดให้อยู่ในพืชใบเลี้ยงเดี่ยว เคลด commelinids อันดับ Poales โดยในระบบ APG II ต่างไปเล็กน้อยคือ  รวมพืชบางชนิดจากวงศ์  Abolbodaceae เข้ามา และไม่จัดให้อยู่ในอันดับใด
# นิรยานุกรม
นิรยานุกรม  เป็นสารานุกรมเกี่ยวกับปิศาจแห่งโลกนรก เขียนขึ้นโดย ฌัก ออกุสต์ ซีมง กอลแล็ง เดอ ปล็องซี (Jacques Auguste Simon Collin de Plancy) และตีพิมพ์ครั้งแรกใน ค.ศ. 1818 หนังสือเล่มนี้มีหลายรุ่น แต่รุ่นที่มีชื่อเสียงมากที่สุดคือรุ่นที่ตีพิมพ์ในปี ค.ศ. 1863 ซึ่งมีภาพประกอบจำนวน 69 ภาพโดยหลุยส์ เลอ เบรอตง (Louis Le Breton) ซึ่งถูกเพิ่มเข้าไปในหนังสือเล่มนี้ โดยภาพเหล่านี้เป็นภาพวาดซึ่งพยายามที่จะแสดงให้เห็นถึงรายละเอียดและลักษณะของปีศาจหลายตน ซึ่งภาพเหล่านี้ถูกนำมาใช้ภายหลังในหนังสือกุญแจย่อยของซาโลมอนในรุ่น SL MacGregor Mathers อีกด้วย แม้ว่าภาพบางส่วนจะถูกถอดออกก็ตาม

 สมุดภาพ
# จังหวัดศรีโสภณ
จังหวัดศรีโสภณ เป็นจังหวัดของประเทศไทยในอดีต พื้นที่ของจังหวัดนี้เดิมอยู่ในมณฑลบูรพาในสมัยรัชกาลที่ 5 และตกอยู่ภายใต้ความปกครองของฝรั่งเศสเมื่อปี พ.ศ. 2450ชาญวิทย์ เกษตรศิริ. ลัทธิชาตินิยมไทย/สยามกับกัมพูชาและกรณีศึกษาปราสาทพระวิหาร. กทม. โครงการตำราสังคมศาสตร์ฯ.2552

ปัจจุบันพื้นที่ของจังหวัดศรีโสภณ อยู่ในอาณาเขตของจังหวัดบันทายมีชัย ประเทศกัมพูชา
# ฐานานุกรมปิศาจ
ฐานานุกรมปิศาจ (Pseudomonarchia Daemonum) มีเนื้อหาเกี่ยวกับปิศาจ โดยได้บรรยายลักษณะและระดับชั้นของปิศาจแต่ละตนเอาไว้ภายใน ปรากฎอยู่ในภาคผนวกของหนังสือ De praestigiis daemonum ของ โยฮันน์ วายเออร์ (Johann Weyer) และตีพิมพ์ครั้งแรกในปี ค.ศ. 1577 หนังสือเล่มนี้เขียนขึ้นมาก่อนกุญแจย่อยของโซโลมอน และมีความแตกต่างกัน นั่นคือมีจำนวนปิศาจจำนวน 69 ตน (กุญแจย่อยของโซโลมอนมีปิศาจจำนวน 72 ตน) และสปิริตหลายตนมีภาพลักษณ์ที่ดีกว่า ปิศาจที่ไม่มีในหนังสือเล่มนี้ ได้แก่ วาสซาโก, ซีเร, ดันทาเลียน และ อันโดรมาเลียส ส่วนปิศาจที่ไม่มีในกุญแจย่อยของโซโลมอนคือ พรูฟลาส Pseudomonarchia Daemonum (Liber officiorum spirituum); Johann Weyer, ed. Joseph Peterson; 2000. Available online at Esoteric Archives

 รายชื่อปิศาจทั้ง 69 ตน 
1. บาเอล
2. อากาเรส
3. บาร์บัส
4. พรูฟลาส
5. อามอน
6. บาร์บาทอส
7. บูเออร์
8. กูเซียน
9. บอทิส
10. บาธิม
11. พูรซอน
12. เอลิกอส
13. โลเรย์
14. วาเลฟอร์
15. โมแรกซ์
16. อิเพส
17. นาเบเรียส
18. กลาเซีย ลาโบลัส
19. เซพาร์
20. ไบเลธ
21. ซิทริ
22. ไปมอน
23. เบเลียล24. บูเน
25. ฟอร์เนียส
26. โรเนเว
27. เบริธ
28. แอสทารอธ
29. ฟอราส
30. ฟูรฟูร
31. มาร์โชซิอัส
32. มาลฟาส
33. เวพาร์
34. แซบนอค
35. แอสโมเดียส
36. กาป
37. แชกซ์
38. ปูเคล
39. ฟูรแคส
40. มูรมูร
41. ไคม์
42. ราอุม
43. ฮัลฟาส
44. ฟอคาลอร์
45. วิเน
46. บิฟรอนส์47. ซามิกินา
48. ซากาล
49. โอริอัส
50. วาลัค
51. โกโมรี
52. เดคาราเบีย
53. แอมดูเซียส
54. แอนดราส
55. แอนเดรียฟัส
56. โอเซ
57. ไอม์
58. โอโรบัส
59. วาพูลา
60. ซิเมริเอส
61. อามี
62. ฟลาอูรอส
63. บาลัม
64. อาโลเซอร์
65. ซาเลออส
66. วูแอล
67. ฮาเกนทิ
68. เฟเนกซ์
69. สโทราส
# แดน อิงเลอร์
แดเนียล อิงเลอร์ (Daniel Engler; 2 พฤศจิกายน ค.ศ. 1977) เป็นกรรมการมวยปล้ำอาชีพชาวอเมริกันทั้งใน WWE และ TNA
# เจ้าชายราโกตซี แฟแร็นตส์ที่ 2
เจ้าชายราโกตซี แฟแร็นตส์ที่ 2  ประสูติเมื่อวันที่ 27 มีนาคม ค.ศ. 1676 ที่เมืองโบร์ชี ราชอาณาจักรฮังการี (ปัจจุบันอยู่ในเขตประเทศสโลวาเกีย) เป็นชนชั้นสูงของฮังการี"Hungary ," Microsoft Encarta Online Encyclopedia 2008. 2009-10-31.และผู้นำชาวฮังการีในการก่อการจลาจลต่อต้านราชวงศ์ฮับส์บูร์ก ในช่วงปี ค.ศ. 1703 - 1711 ในฐานะเจ้าชายแห่ง Estates Confederated for Liberty of the Kingdom of Hungary พระองค์ยังดำรงตำแหน่งเป็นเจ้าชายแห่งทรานซิลเวเนียและเป็นสมาชิกของเครื่องราชอิสริยาภรณ์ขนแกะทองคำอีกด้วย ในปัจจุบันพระองค์ได้รับการยกย่องในฐานะวีรบุรุษของประเทศฮังการี 
อ้างอิง
# จัสติน โรเบิตส์
จัสติน เจสัน โรเบิตส์ (Justin Jason Roberts) เกิดวันที่ 29 ธันวาคม ค.ศ. 1979 ผู้ประกาศนักมวยปล้ำอาชีพชาวอเมริกัน อดีตโฆษกWWE ในชื่อ จัสติน โรเบิร์ต (Justin Roberts)
# โมซูล
โมซูล  หรือ อัลเมาศิล (; Thomas A. Carlson et al., “Mosul — ܡܘܨܠ ” in The Syriac Gazetteer last modified June 30, 2014, http://syriaca.org/place/139.) เป็นนครหลักในอิรักตอนเหนือ ทำหน้าที่เป็นเมืองหลักของเขตผู้ว่าการนิเนเวห์ นครนี้มีประชากรและพื้นที่มากเป็นอันดับสองของประเทศ รองจากกรุงแบกแดด โดยมีประชากรมากกว่า 3.7 ล้านคน โมซูลตั้งอยู่ทางเหนือของแบกแดดประมาณ 

โมซูลและพื้นที่รอบ ๆ มีประชากรที่หลากหลาย ประชากรส่วนใหญ่เป็นชาวอาหรับ ส่วนชาวอัสซีเรีย,Unrepresented Nations and People Organization (UNPO). Assyrians the Indigenous People of Iraq [1] เติร์กเมน และเคิร์ด กับชนกลุ่มน้อยอื่น ๆ ถือเป็นชนกลุ่มน้อย ในนครนี้มีผู้นับถือศาสนาอิสลามนิกายซุนนีมากที่สุด แต่ก็ยังมีผู้นับถือศาสนาคริสต์อยู่จำนวนหนึ่ง พร้อมกับผู้ที่นับถือนิกายอื่น ๆ ของศาสนาอิสลาม และศาสนาของชนกลุ่มน้อย

ในอดีต โมซูลมีผลิตภัณฑ์ที่สำคัญอย่างหินอ่อนและน้ำมัน โมซูลเป็นที่ตั้งของมหาวิทยาลัยโมซูล และวิทยาลัยแพทย์ ศูนย์กลางการศึกษาและวิจัยใหญ่ที่สุดแห่งหนึ่งในตะวันออกกลาง

โมซูลกับที่ราบนิเนเวห์ถือเป็นหนึ่งในศูนย์กลางทางประวัติศาสตร์ของชาวอัสซีเรียDalley, Stephanie (1993). "Nineveh After 612 BC." Alt-Orientanlische Forshchungen 20. p.134.

ในเดือนมิถุนายน 2557 นครถูกรัฐอิสลามอิรักและเลแวนต์ยึดระหว่างการรุกภาคเหนือของอิรักปี 2557 รัฐบาลยึดคืนได้ในเดือนกรกฎาคม 2560

 ภูมิประเทศ 
โมซูลตั้งอยู่เหนือระดับน้ำทะเล 223 เมตร ในภูมิภาคเมโสโปเตเมียตอนเหนือของตะวันออกกลาง ทิศตะวันตกเฉียงใต้ติดกับทะเลทรายซีเรีย ส่วนทิศตะวันออกติดกับเทือกเขาซากรอส

 ภูมิอากาศ
# จังหวัดห่านาม
ห่านาม  เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำแดงทางภาคเหนือของประเทศ อยู่ทางใต้ของกรุงฮานอย

 ประวัติศาสตร์ 

 เขตการปกครอง 
จังหวัดห่านามแบ่งเขตการปกครองออกเป็น 1 นครและ 5 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครฝูลี้    158,212 อำเภอกีมบ๋าง    125,634 อำเภอซวีเตียน    137,150 อำเภอทัญเลียม    118,569 อำเภอบิ่ญหลุก    133,046 อำเภอลี้เญิน    180,189

 วัฒนธรรม 

 บุคคลที่มีชื่อเสียง 
 เหงียน ถิ ซวาน รองประธานาธิบดีคนที่ 15 ของเวียดนาม
200px|thumbnail|right|เหงียน ถิ ซวาน
# ดินดอนสามเหลี่ยมปากแม่น้ำแดง
ดินดอนสามเหลี่ยมปากแม่น้ำแดง  เป็นพื้นที่ขนาดใหญ่ตั้งอยู่ปลายน้ำของแม่น้ำแดง ทางตอนเหนือของประเทศเวียดนาม ครอบคลุม 8 จังหวัด กับ 2 เทศบาลนคร ได้แก่ จังหวัดบั๊กนิญ, จังหวัดห่านาม, จังหวัดหายเซือง, จังหวัดฮึงเอียน, จังหวัดนามดิ่ญ, จังหวัดนิญบิ่ญ, จังหวัดท้ายบิ่ญ, จังหวัดหวิญฟุก, เทศบาลนครฮานอย และเทศบาลนครไฮฟอง พื้นที่ส่วนใหญ่ใช้ในการปลูกข้าวWhitfield, D. Historical and Cultural Dictionary of Vietnam. Metuchen, New Jersey: The Scarecrow Press, 1976

จังหวัด
+ สถิติของดินดอนสามเหลี่ยมปากแม่น้ำแดง จังหวัด เมืองหลัก ประชากร (2011)General Statistics Office (2012): Statistical Yearbook of Vietnam 2011. Statistical Publishing House, Hanoi  พื้นที่ (กม.²) ความหนาแน่นของประชากร (/กม.²)บั๊กนิญบั๊กนิญ1,060,300823.1 กม.²1289ห่านามฝูลี้786,900859.7 กม.²914หายเซืองหายเซือง1,718,9001,652.8 กม.²1038ฮึงเอียนฮึงเอียน1,150,400923.5 กม.²1242นามดิ่ญนามดิ่ญ1,833,5001,650.8 กม.²1110นิญบิ่ญฮวาลือ906,9001,392.4 กม.²652ท้ายบิ่ญท้ายบิ่ญ1,786,0001,546.5 กม.²1138หวิญฟุกหวิญฟุก1,014,6001,373.2 กม.²821ฮานอย (เทศบาลนคร)6,699,6003328.9 กม.²2013ไฮฟอง (เทศบาลนคร)1,878,5001,520.7 กม.²1233รวม18,835,60014,965.7 กม.²1258

 ประชากร 

  พัฒนาการทางประวัติศาสตร์   ของประชากร </small>ปี  ประชากร 1995   17.078.400 1996   17.289.800 1997   17.494.800 1998   17.692.900 1999   17.877.800 2000   18.060.700 2001   18.249.900 2002   18.432.900 2003   18.617.500 2004   18.807.900 2005   18.976.700 2006   19.108.900 2007   19.228.800 2008  19.473.700 2009   19.618.100 2010  19.803.300 2011  19.999.300 ที่มา:Dân số trung bình phân theo địa phương qua các năm, Theo Tổng cục thống kê Việt Nam.

ทรัพยากรธรรมชาติ

เศรษฐกิจ
# ภาวะง่วงเกิน
ภาวะง่วงเกิน  เป็นความผิดปกติทางประสาทเรื้อรังที่เกิดจากสมองไม่สามารถกำกับวงจรหลับ-ตื่นได้ตามปกติ ผู้ที่มีภาวะง่วงเกินมักนอนกลางคืนลำบากและมีรูปแบบการนอนเวลากลางวันผิดปกติ ซึ่งมักสับสนกับการนอนไม่หลับ ผู้ที่มีภาวะง่วงเกิน เมื่อผลอยหลับไปแล้ว โดยปกติจะเข้าสู่ระยะ REM ของการนอนหลับภายใน 5 นาที ขณะที่คนส่วนมากไม่เข้าสู่ระยะ REM จนเวลาล่วงไปแล้วหนึ่งชั่วโมงเป็นต้นไป
# โรงเรียนสตรีชัยภูมิ
โรงเรียนสตรีชัยภูมิ 
 สังกัดสำนักงานเขตพื้นที่การศึกษามัธยมศึกษา เขต 30 (ชัยภูมิ) http://satrichaiyaphum.ac.th/school-list . โรงเรียนในสังกัด สพม. 30. สืบค้นเมื่อ 24 กรกฎาคม 2562. เป็นโรงเรียนระดับมัธยมศึกษา (ขนาดใหญ่พิเศษ) แห่งหนึ่งในภาคตะวันออกเฉียงเหนือตอนล่าง ทั้งยังได้รับการรับรองให้เป็นโรงเรียนมาตรฐานสากล และรางวัลสถานศึกษาพระราชทาน เปิดสอนตั้งแต่ระดับชั้นมัธยมศึกษาตอนต้นและชั้นมัธยมศึกษาตอนปลาย (ม.1-ม.6) สถานที่ตั้งอยู่บริเวณใจกลางเมืองชัยภูมิ ห่างจากอนุสาวรีย์พระยาภักดีชุมพลและศาลากลางจังหวัดชัยภูมิไปทางทิศตะวันตกประมาณ 500 เมตร มีอัตลักษณ์ประจำโรงเรียน คือ “สะอาด มารยาทงาม”

ประวัติ
โรงเรียนสตรีชัยภูมิ เป็นโรงเรียนสตรีประจำจังหวัดชัยภูมิ ก่อตั้งเมื่อปี พ.ศ. 2481 แต่เดิมเรียนรวมอยู่กับโรงเรียนชัยภูมิภักดีชุมพล ซึ่งเป็นโรงเรียนประจำจังหวัด ต่อมากระทรวงศึกษาธิการมีคำสั่งให้นักเรียนหญิงเรียนแยกกับนักเรียนชาย จึงได้มีการสร้างอาคารเรียนโรงเรียนสตรีชัยภูมิขึ้น สมัยที่นายวงศ์ธวัชชัย พุกประยูร ดำรงตำแหน่งศึกษาธิการจังหวัดชัยภูมิ โดยใช้เงินบำรุงการศึกษาของจังหวัดชัยภูมิ จำนวน 9,041 บาท และได้ทำพิธีเปิดเมื่อวันที่ 25 มีนาคม 2481 โดยหลวงอุบลศักดิ์ประชาบาล เป็นประธานในพิธีเปิด และนางญาณี (ชื้น) บุณยินทุ ดำรงตำแหน่งครูใหญ่ เปิดสอนชั้นประถมศึกษาปีที่ 2 ถึงชั้นมัธยมศึกษาปีที่ 2 รวม 5 ห้องเรียน  จากนั้นโรงเรียนได้ดำเนินการจัดการเรียนการสอนเจริญก้าวหน้ามาตามลำดับจนได้รับรางวัลพระราชทาน 3 ปี คือปีพ.ศ. 2526 , พ.ศ. 2528 และพ.ศ. 2540

แผนการเรียน
โรงเรียนสตรีชัยภูมิเปิดทำการสอนในแผนการเรียนดังต่อไปนี้
 แผนการเรียนวิทยาศาสตร์-คณิตศาสตร์
แผนการเรียนวิทยาศาสตร์-คอมพิวเตอร์
แผนการเรียนภาษาอังกฤษ-ภาษาฝรั่งเศส
แผนการเรียนภาษาอังกฤษ-ภาษาจีน
ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
ห้องเรียน Mini English Program (MEP) (เฉพาะระดับชั้นมัธยมศึกษาตอนต้น)
ห้องเรียน Intensive English Program (IEP) (ภาษาอังกฤษ-ภาษาฝรั่งเศส) (ภาษาอังกฤษ-วิทยาศาสตร์) (ภาษาอังกฤษ-ภาษาจีน)
ห้องเรียนพิเศษคณิตศาสตร์ (เฉพาะนักเรียนชั้นมัธยมศึกษาตอนต้น)
# ยุน ยัต
ยุน ยัต (យុន យ៉ាត; Yun Yat) เป็นภรรยาของซอน เซน รัฐมนตรีว่าการกระทรวงกลาโหมในสมัยกัมพูชาประชาธิปไตย คณะกรรมการกลางแห่งพรรคคอมมิวนิสต์กัมพูชาได้ตั้งให้ยัตเป็นรัฐมนตรีว่าการกระทรวงศึกษาธิการเมื่อ 9 ตุลาคม พ.ศ. 2518 ต่อมา ใน พ.ศ. 2520 เธอได้เป็นรัฐมนตรีว่าการกระทรวงสารสนเทศ แทนที่ ฮู นิม ที่ถูกประหารชีวิตSite en travaux

ต่อมา ในวันที่ 10 มิถุนายน พ.ศ. 2540 เขียว สัมพันได้ประกาศว่ายุน ยัตและซอน เซนถูกจับในฐานะเป็นสายลับให้กับฮุน เซน และเวียดนาม และถูกประกาศให้เป็นผู้ทรยศ ยุน ยัตและซอน เซน ถูกประหารชีวิตพร้อมกับญาติอีก 8 คน เมื่อ 15 มิถุนายน พ.ศ. 2540
อ้างอิง
# แก ปก
เก ปวก (Ke Pauk) หรือแก ปอก (Kae Pok) เป็นผู้นำคนสำคัญคนหนึ่งของเขมรแดง เกิดเมื่อพ.ศ. 2477 ที่จังหวัดกำปงธม เขาเสียชีวิตด้วยภัยธรรมชาติขณะนอนหลับอยู่ในบ้านที่อัลลองเวงเมื่อ 15 กุมภาพันธ์ พ.ศ. 2545Khmer Rouge commander buried, BBC World Service, Sunday, 17 February 2002, 09:49 GMT 

ปวกเข้าร่วมกับเขมรอิสระเพื่อต่อต้านฝรั่งเศสใน พ.ศ. 2492 หลังจากกัมพูชาได้รับเอกราชจากฝรั่งเศส ปวกออกมาจากป่าและถูกจับ ปวกถูกตัดสินจำคุก 6 ปี แต่ได้รับการปล่อยตัวหลังจากผ่านไปสามปีKe Pauk, Ben Kiernan, Guardian, Thursday February 21, 2002 เขาได้รับการปล่อยตัวใน พ.ศ.2500 จากนั้นเขากลับไปแต่งงานที่บ้านเกิด มีบุตร 6 คน ต่อมา เขาได้เข้าร่วมกับพรรคคอมมิวนิสต์กัมพูชาของพล พตที่สวายเตียบ จังหวัดกำปงจามเมื่อเขมรแดงได้ครองอำนาจเขาได้เป็นเลขาธิการทั่วไปเขตเหนือ
 อ้างอิง 

แหล่งข้อมูลอื่น
http://www.guardian.co.uk/Archive/Article/0,4273,4360122,00.html
http://www.dccam.org/Archives/Documents/Biography/Biographies_Autography_Ke_Pauk.htm 
http://www.yale.edu/gsp/publications/impaccount.html 
http://khmer.cc/channels/0,11,6,01,6801.html 
http://www.phnompenhpost.com/TXT/comments/theevil.htm 
http://www.dccam.org/Tribunal/Analysis/Lack_of_funds_must_not_block_path_of_justice.htm 
http://news.bbc.co.uk/1/low/world/asia-pacific/1823689.stm
# อาม็อน เกิท
อาม็อน เลโอพ็อลท์ เกิท  เป็นชาวออสเตรีย เจ้าหน้าที่เอ็สเอ็สชั้นยศนายหมวดเอก และเป็นผู้บังคับการค่ายกักกันกรากุฟ-ปวาซอฟ ใกล้กับในเมืองปวาซอฟ ประเทศโปแลนด์ ในช่วงสงครามโลกครั้งที่สอง 

หลังจบสงคราม เกิทถูกจับกุมข้อหากระทำอาชญากรรมสงครามต่อมนุษยชาติ ซึ่งต่อมาศาลสูงสุดแห่งโปแลนด์พิพากษาว่าเขามีความผิดในโทษฐาน "มีส่วนรับผิดชอบต่อความพิการ การทรมาน และการฆาตกรรมผู้คนในจำนวนที่ไม่อาจระบุแน่ชัดได้" และถูกประหารชีวิตด้วยการแขวนคอ ณ บริเวณซึ่งไม่ไกลจากที่ตั้งเดิมของค่ายกักกันปวาซอฟ
# อาการละเมอเดิน
อาการละเมอเดิน  เป็นความผิดปกติของการหลับในกลุ่มละเมอ (parasomnia) ผู้มีอาการละเมอเดินจะลุกขึ้นจากขั้นหลับคลื่นช้า (slow wave sleep) ในสภาพความรู้สึกตัวต่ำและดำเนินกิจกรรมซึ่งปกติดำเนินระหว่างมีความรู้สึกตัวสมบูรณ์ กิจกรรมเหล่านั้นอาจไม่รุนแรง เช่น ลุกขึ้นนั่งบนเตียง เดินไปห้องน้ำ และทำความสะอาด หรืออาจอันตราย เช่น ทำอาหาร ขับรถSLEEP: Sex While Sleeping Is Real, and May Be No Joke, Michael Smith, MedPage Today Staff Writer, Published: June 19, 2006, access date 08-11-2011 กิริยารุนแรง คว้าวัตถุภาพหลอนSwanson, Jenifer, ed. "Sleepwalking." Sleep Disorders Sourcebook. MI: Omnigraphics, 1999. 249–254, 351–352. หรือกระทั่งฆ่าคน

แม้ผู้ป่วยมีอาการละเมอเดินทั่วไปมีพฤติกรรมเรียบ ๆ ซ้ำ ๆ แต่บางโอกาสมีรายงานผู้มีพฤติกรรมซับซ้อนขณะหลับ และความชอบด้วยกฎหมายของพฤติกรรมเหล่านั้นยังมักเป็นที่ถกเถียงกันอยู่ ผู้ละเมอเดินมักมีความจำเล็กน้อยหรือไม่มีความจำเกี่ยวกับการละเมอเดินเลย เพราะความรู้สึกตัวถูกเปลี่ยนเข้าสู่สภาพซึ่งยากต่อการเรียกคืนความทรงจำ แม้ตาจะเปิด แต่การแสดงออกนั้นมืดมัวและไม่กระจ่างLavie, Peretz, Atul Malhotra, and Giora Pillar. Sleep disorders : diagnosis, management and treatment : a handbook for clinicians. London: Martin Dunitz, 2002. 146–147. การละเมอเดินอาจกินเวลานาน 30 วินาทีหรือถึง 30 นาทีก็ได้
# มาโนน เฟลียร์
มาโนน เฟลียร์  เกิดวันที่ 8 กุมภาพันธ์ ค.ศ. 1984 ที่นีวเลอเซิน จังหวัดโอเวอร์เอเซิล เป็นนักกีฬาวอลเลย์บอลหญิงจากประเทศเนเธอร์แลนด์ ผู้ซึ่งเคยทำหน้าที่ในตำแหน่งตัวตบหัวเสาให้แก่สังกัดโทเรย์แอร์โรส์

นอกจากนี้ เธอยังเป็นหนึ่งในกำลังหลักของทีมอิกติซาดชิ บากูคลอดคิวศึกวอลเลย์เวิลด์แกรนด์ช่อง 7 ยิงสด 12 พ.ย.นี้วาคีฟแบงก์ อิสตันบูลสอนเชิงอิกทิสซัสชิ บากู 3-0 ชนะเป็นแมตช์ที่ 72 เข้ารอบไฟนัล 6 แชมเปียนส์ลีก4 วอลเลย์บอลสาวไทยพา"อิกติซาดชิ"บุกถล่ม"เบลเกรด"ศึกชปล.นัดแรก

 ผลงานในระดับอาชีพ 
เฟลียร์ได้รับการยกย่องเป็นผู้เล่นทรงคุณค่าในการแข่งขันวอลเลย์บอลเวิลด์กรังด์ปรีซ์ 2007 ที่จัดขึ้น ณ หนิงป่อ สาธารณรัฐประชาชนจีน ซึ่งวอลเลย์บอลหญิงทีมชาติเนเธอร์แลนด์ของเธอได้รับรางวัลเหรียญทอง

เฟลียร์พลาดรางวัลเหรียญทองแดงในการแข่งขันซีอีวีแชมเปียนส์ลีก ฤดูกาล 2010–11 หลังจากทีมของเธอที่ชื่อสกาโวลีนีเปซาโร ได้เป็นฝ่ายแพ้ต่อทีมเฟแนร์บาห์เชอากีบาเดม จากตุรกีที่ 3–1 เซต จากการแข่งขันรายการดังกล่าว เธอได้รับรางวัลรายบุคคลในสาขา "ตบยอดเยี่ยม"

ในเดือนกรกฎาคม ค.ศ. 2011 ทางสโมสรโทเรย์แอร์โรส์ได้มีการประกาศถึงการเข้าร่วมทีมของเธอในฤดูกาล 2011–12 

เฟลียร์ยังได้รับรางวัลเหรียญทองแดงร่วมกับทีมอิกติซาดชิ บากู ในการแข่งขันอาเซอร์ไบจานซูเปอร์ลีก ฤดูกาล 2013–14  รวมถึงเป็นผู้ได้รับรางวัลสาขาเสิร์ฟยอดเยี่ยม

 สังกัดสโมสร 
  โฟลโกโอมเมิน (ค.ศ. 1999–2001)
  พอลลักซ์โอลเดินซาล (ค.ศ. 2001–2002)
  เฟเซ เวร์ต (ค.ศ. 2002–2004)
  ซานตอร์โซลาอาซิสเตลโนวารา (ค.ศ. 2004–2005)
  เดอลามาร์ตีนึสอัมสเติลเฟน (ค.ศ. 2005–2008)
  มอนเตสกีอาโวบันกามาร์เกเจซี (ค.ศ. 2008–2009)
  อาซิสเตลวอลเลย์โนวารา (ค.ศ. 2009–2010)
  สกาโวลีนีเปซาโร (ค.ศ. 2010–2011)
  โทเรย์แอร์โรส์ (ค.ศ. 2011–2012)
  อาเซอร์เรล บากู (ค.ศ. 2012–2013)
  อิกติซาดชิ บากู (ค.ศ. 2013-2014)

 รางวัลที่ได้รับ 

 บุคคล 
 "ผู้เล่นทรงคุณค่า" วอลเลย์บอลเวิลด์กรังด์ปรีซ์ 2007
 "ทำคะแนนยอดเยี่ยม" วอลเลย์บอลเวิลด์กรังด์ปรีซ์ 2009
 "เสิร์ฟยอดเยี่ยม" วอลเลย์บอลเวิลด์กรังด์ปรีซ์ 2009
 "ผู้เล่นทรงคุณค่า" วอลเลย์บอลชิงแชมป์ยุโรป 2009
 "ตบยอดเยี่ยม" ซีอีวีแชมเปียนส์ลีก ฤดูกาล 2010–11 รอบสี่ทีมสุดท้าย
 "เสิร์ฟยอดเยี่ยม" อาเซอร์ไบจานซูเปอร์ลีก ฤดูกาล 2013–14

 สโมสร 
 เนเธอร์แลนด์ลีกแชมเปียนชิพ 2002 – แชมป์, ร่วมกับพอลลักซ์โอลเดินซาล
 เนเธอร์แลนด์คัพ 2002 – แชมป์, ร่วมกับพอลลักซ์โอลเดินซาล
 อิตาเลียนซูเปอร์คัพ 2005 – แชมป์, ร่วมกับซานตอร์โซลาอาซิสเตลโนวารา
 เนเธอร์แลนด์ลีกแชมเปียนชิพ 2006 – แชมป์, ร่วมกับเดอลามาร์ตีนึสอัมสเติลเฟน
 เนเธอร์แลนด์คัพ 2006 – แชมป์, ร่วมกับเดอลามาร์ตีนึสอัมสเติลเฟน
 เนเธอร์แลนด์คัพ 2007 – แชมป์, ร่วมกับเดอลามาร์ตีนึสอัมสเติลเฟน
 เนเธอร์แลนด์ลีกแชมเปียนชิพ 2007 – แชมป์, ร่วมกับเดอลามาร์ตีนึสอัมสเติลเฟน
 เนเธอร์แลนด์ลีกแชมเปียนชิพ 2008 – แชมป์, ร่วมกับเดอลามาร์ตีนึสอัมสเติลเฟน
 เนเธอร์แลนด์คัพ 2008 – แชมป์, ร่วมกับเดอลามาร์ตีนึสอัมสเติลเฟน
 แชลลินจ์คัพ 2009 – แชมป์, ร่วมกับมอนเตสกีอาโวบันกามาร์เกเจซี
 อาเซอร์ไบจานซูเปอร์ลีก ฤดูกาล 2013–14 - ไฟล์:Med 3.png อันดับ 3, ร่วมกับอิกติซาดชิ บากู
# การบริจาค
การบริจาค เป็นการให้โดยบุคคลหรือนิติบุคคล มักเพื่อวัตถุประสงค์การกุศลและ/หรือเพื่อสงเคราะห์เหตุอย่างใดอย่างหนึ่ง การบริจาคมีได้หลายรูปแบบ รวมถึงการเสนอเงินสด บริการ สินค้าใหม่หรือใช้แล้ว เช่น เสื้อผ้า ของเล่น อาหารและยานพาหนะ การบริจาคอาจประกอบด้วยของฉุกเฉิน บรรเทาทุกข์หรือช่วยเหลือทางมนุษยธรรม การสนับสนุนการช่วยเหลือพัฒนา และยังสามารถหมายถึง สิ่งจำเป็นในเวชบริบาล เช่น เลือดหรืออวัยวะเพื่อการปลูกถ่าย ของขวัญ